ការសម្ភាសរបស់ ស៊ូន័យ

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ស៊ូន័យ

 ការសង្ខេបប្រវត្តិរបស់ ស៊ូន័យ

*ការសម្ភាសនៅឆ្នាំ២០១៨ លោកតាស៊ូន័យ កើតនៅឆ្នាំឆ្លូវ មានអាយុ៩៥ឆ្នាំ លោកតាកើតនៅក្នុងភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាម។លោកតាមានបងប្អូន៥នាក់ ហើយក្រោយមកលោកតាបានរៀបការនៅអាយុ២៤ឆ្នាំ ដោយសារចាស់ទុំជាអ្នករៀបចំទុកដាក់អោយតាមផ្លូវច្បាប់ ក្រោយមកចូលនៅក្នុងសម័យសង្គ្រាមប្រពន្ធលោកតាក៏បានស្លាប់ដោយសារការទម្លាប់គ្រាប់បែកត្រូវ បន្សល់ទុកកូន៧នាក់។ នៅក្នុងជំនាន់ប៉ុលពតគេប្រើលោកតាការហួសកំលាំងនិងបរិភោគមិនគ្រាប់គ្រាន់ តែដោយសំណាងលោកតាបាននៅមានជីវិតរស់ ហើយពេលដាច់សម័យនោះលោកតាបានធ្វើស្រែចំការដើម្បីចិញ្ចឹមជីវិតនិងគ្រួសារទាំងលំបាកវេទនា។ រហូតមកដល់ពេលបច្ចប្បន្នលោកតាចាស់ជរាណាស់ទៅហើយ។*

ក៖ តាខ្ញុំជម្រាបរលឹកតា តើសព្វថ្ងៃតាសុខស​ប្បាយដែរឬទេ?

ខ៖ សុខសប្បាយទេ

ក៖ ចាសខ្ញុំឈ្មោះកុយសុភីបានមកធ្វើការសម្ភាសតានៅឆ្នាចរ សំរិតស័ក២៥៦២ ខែមិគសិ ២រោច ត្រូវនឹងថ្ងៃចន្ទ ទី២៤ ខែធ្នូ ២០១៨។ នាមត្រកូលនាមខ្លួនតាមានឈ្មោះអ្វី? តាឆ្លើយទៅ!

ខ៖ ស៊ូន័យ

ក៖​ចាសតើឈ្មោះហ្នឹងអ្នកណាដាក់ឈ្មោះអោយតា?

ខ៖ ឪពុក

ក៖ ឪពុកនុងហេស?

ខ៖ បាទជាអ្នកដាក់ឈ្មោះអោយ!

ក៖ ចាស! តើឈ្មោះហ្នឹងមានអត្តន័យយ៉ាងដូចម្តេចដែរទៅតា?

ខ៖មិនដឹងថាមានអត្តន័យយ៉ាងដូចម្តេចនោះទេ

ក៖ គឺល្អហេសតា?

ខ៖ ល្អរហូត

ក៖ ចឹងល្អរហូតនេស!​ចាស!ចឹងតាមានឈ្មោះ​ហៅក្រៅ១ទៀតដេសតាំងពីតូចមកដល់ពេលឥឡូវហ្នឹង?

ខ៖ អត់មាននោះទេ

ក៖ តាសញ្ជាតិជាអ្វី?

ខ៖ សញ្ជាតិជាខ្មែរ

ក៖ ចាសតាកាន់សាសនា?

ខ៖ សាសនាព្រះពុទ្ធ

ក៖ ចាសចុះតាកើតនៅថ្ងៃខែឆ្នាំណា?

ខ៖ អត់ដឹងនោះទេ ដឹងតែឆ្នាំ!

ក៖ ឆ្នាំ!

ខ៖ ខែថ្ងៃខ្ញុំមិនដឹងនោះទេ

ក៖ ចឹងឆ្នាំខ្មែរតាតើឆ្នាំអី?

ខ៖ ឆ្នាំខ្មែរ!

គ៖ ឆ្លូវ

ក៖​ចឹងឆ្នាំឆ្លូវហេសតា?

ខ៖ ឆ្នាំឆ្លូវ

ក៖ ចឹងតើតាមកដល់ពេលបច្ចុប្បន្ននេះតាមានអាយុ?

ខ៖ ៩៥

ក៖ ៩៥ឆ្នាំហើយ! ចាសតើតាមានទីកន្លែងកើតនៅក្នុងភូមិឃុំ​ស្រុកខេត្តណា?

ខ៖ នៅក្នុងភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាសតាតើនាមត្រកូលឈ្មោះរបស់ឪពុកតាតើគាត់ឈ្មោះអ្វី?

ខ៖ នាមត្រកូលឈ្មោះ ហឹម! (គាត់និយាយក្រៅថា៖​រកនឹកសិន)

ក៖ ចាសតាស៊ូ?

ខ៖ តាស៊ូ

ក៖ ចាសចឹងសព្វថ្ងៃគាត់ស្លាប់ហើយណ៎តានេស?

ខ៖ ស្លាប់ហើយ

ក៖ កាលគាត់ស្លាប់នុងនៅអាយុប៉ុន្នានដែរឪពុករបស់តា?

ខ៖ មិនបានដឹងនោះទេ

ក៖ ចាសតើគាត់ស្លាប់ដោយសារមូលហេតុអ្វីដែរនៅពេលកាលនុងតា?

ខ៖ គាត់ស្លាប់ដោយសារជំងឺអាស័នតារោគ

ក៖ អូ! ជំងឺអាស័នតារោគ!

ខ៖ ហ្នឹងហើយ

ក៖ ចាស! ចឹងកាលនុង តើគាត់ចេះអក្សរខ្មែរដេសនៅកាលនុង?

ខ៖ គាត់ចេះ

ក៖ តើគាត់ចេះភាសាបរទេសតើគាត់មានចេះដេស?

ខ៖ មិនចេះនោះទេ

ក៖ តើគាត់កាន់សាសនា?

ខ៖ កាន់សាសនាព្រះពុទ្ធ

ក៖ តើគាត់មានសញ្ជាតិខ្មែរហេស?

ខ៖ សញ្ជាតិខ្មែរ

ក៖ ចុះថ្ងៃខែឆ្នាំកំណើតរបស់គាត់មានចាំដែសតា?

ខ៖ មិនបានចាំទេ!

ក៖ ចាសចុះទីកន្លែងរបស់គាត់កើតនៅក្នុងភូមិឃុំអ្វីដែរតា?

ខ៖ នៅក្នុង ឃុំព្រែកក្របៅ ស្រុកកងមាស ខេត្តកំពង់ចាម។ ហ្នឹងដែរ!

ក៖ ចឹងភូមិជាមួយនឹងតាដែរហេសតា?

ខ៖ បាទ

ក៖ ចាស!ចឹងបងប្អូនបង្កើតៗរបស់ឪពុកតាហ្នឹងមានឈ្មោះ ដូចជាបងទី១មានឈ្មោះអ្វីដែរតា?

ខ៖ មានតែគាត់នុងបងគេ! ឈ្មោះតាស្បោង យាយវែន

ក៖ ចាសយាយវែន

ខ៖ យាយសៀន

ក៖ យាយសៀន

ខ៖ មានតែប៉ុណ្ណឹងនោះទេ

ក៖ ចឹងមានតែប៉ុណ្ណឹងនោះទេតានេស ហើយបន្ទាប់មកនាមត្រកូលរបស់ម្តាយតាមានឈ្មោះអ្វីដែរ?

ខ៖ ឈ្មោះយី ផេង

ក៖ យីផេងចឹងហេសតា?

ខ៖​ហ្នឹងហើយ

ក៖ ចឹងតើពេលសព្វថ្ងៃនេះគាត់បានស្លាប់ហើយណាតា?

ខ៖ ស្លាប់ហើយ!

ក៖ តើគាត់ស្លាប់នុងដោយសារមូលហេតុអ្វីដែរ?

ខ៖ គាត់ស្លាប់នុងដោយសារតែអាយុរបស់គាត់វាអស់

ក៖ ចឹងហ៎!

ខ៖ ហ្នឹងហើយ

ក៖ ចាសចឹងកាលនុងគាត់មានបានចូលរៀនដេសយាយនុង?

ខ៖​គាត់គ្មានបានចូលសិក្សាអីនោះទេ

ក៖ ចាសតើយាយមានអត្តចរិតយ៉ាងម៉េចដែរ? គាត់ស្លូតនោះទេហេសតា?

ខ៖ ស្លូតទេ

ក៖ ចឹងចុះឆ្នាំកំណើតរបស់គាត់តើតាមានបានចាំដេស?

ខ៖ អត់មានចាំទេ

ក៖ ចុះតើស្រុកកំណើតរបស់គាត់កើតនៅក្នុងភូមិ?

ខ៖ នៅក្នុងភូមិពាមក្នុង!

ក៖ ចឹងនៅក្នុងភូមិហ្នឹងដែរ! ចឹងតើតាមានបានដឹងថា ពីគាត់បានដំណាលប្រាប់ថា ឪពុកនិងម្តាយរបស់តាហ្នឹង មុននឹងរៀបអាពាហ៏ពិពាហ៏នុងតើចាស់ទុំជាអ្នករៀបចំទុកដាក់អោយគាត់ឬក៏គាត់បានស្គាល់ចិត្តគ្នាហើយ?

ខ៖ អត់បានដឹងនោះទេ

ក៖ ចឹងគាត់អត់មានដែរនិយាយប្រាប់តានោះទេ?

ខ៖ អត់ទេ

ក៖ តើបងប្អូនរបស់ខាងម្តាយតាហ្នឹង តើគាត់មានបងប្អូនប៉ុន្នាននាក់ ហើយដូចជាបងគេទី១តើមានឈ្មោះអ្វី?

ខ៖ គាត់បងគេយាយផេង! ហ្នឹង!

ក៖ ចាសបានមកទី២ឈ្មោះ?

ខ៖ យាយអាន

ក៖ យាយអាន!

ខ៖ យាយណៃ

ក៖ យាយណៃ

ខ៖ មានតែប៉ុណ្ណឹងនោះទេ បងប្អូនគាត់មាន៣នាក់!

ក៖ ហឹមអូ! ចាស! តើបងប្អូនរបស់តាមានប៉ុន្នាននាក់?

ខ៖ ខ្ញុំខ្លួនឯងហេស?

ក៖ ចាស!ដូចជាបងទី១ឈ្មោះអ្វីតា?

ខ៖ បងគេទី១ឈ្មោះតាថៃ!

ក៖ ចុះប្អូនទី២?

ខ៖ ប្អូនទី២ឈ្មោះ យាយសុខ!

ក៖ យាយសុខ ទី៣?

ខ៖ តាចាន់

ក៖ ទី៤?

ខ៖ ន័យ

ក៖ តាហ្នឹង ហើយចុះទី៥?

ខ៖ ទី៥ស្លាប់ហើយ

ក៖ អូទី៥ស្លាប់ហើយចឹងក៏ឆ្លើយដែរ តើមានឈ្មោះអ្វីដែរតា?

ខ៖ ហាក់?

ក៖ ថាមានទី៥ដែរតែគាត់ស្លាប់ចឹងតើគាត់មានឈ្មោះអ្វីដែរតា?

ខ៖ ឈ្មោះ អៀង ឆាយ

ក៖ ឈ្មោះអៀងឆាយចឹងហេសតា?

ខ៖ ហឹម

ក៖ ចាស

ខ៖ ហ្នឹងប្អូនពៅគេ

ក៖ ចាស!ទៅតាបានរៀបអាពាហ៏ពិពាហ៏នៅឆ្នាំណាដែរតា?

ខ៖ អត់មានបានចាំឆ្នាំនោះទេ

ក៖ អត់មានបានចាំឆ្នាំនោះទេ ចឹងតើតាបានរៀបអាពាហ៏ពិពាហ៏នុង…

ខ៖ បើសិនជាអាយុចាំ

ក៖ ចឹង!

ខ៖ ខ្ញុំបានរៀបអាពាហ៏ពិពាហ៏នៅអាយុ២៤

ក៖ តារៀបអាពាហ៏ពិពាហ៏នៅអាយុ២៤ឆ្នាំណាតា?

ខ៖ ហ្នឹង

ក៖ ចឹងគេហៅសង្គមអ្វីកាលនុងតា?

ខ៖ មិនដឹងសង្គមអី

ក៖ សង្គមសម្តេចតាយើងនុងហេសតា?

ខ៖ ហ្នឹងហើយ

ក៖ សង្គមរាស្ត្រជានិយម ណាតា! តើតារៀបអាពាហ៏ពិពាហ៏នុងតើតានៅក្នុងសង្គមនុង តើមានសេដ្ឋកិច្ចជឿងលឿនដេសនៅកាលនុង?

ខ៖ មានសេដ្ឋកិច្ចជឿនលឿនបន្តិចហើយ!

ក៖ ចឹងហេសតា!ចឹងតា កាលរៀបអាពាហ៏ពិពាហ៏នុង តាជូនថ្លៃទឹកដោះទៅខាងស្រីចឹងជូនគេកាលនុងតាចាំដេស តើតាជូនប៉ុន្នាន?

ខ៖ អត់ចាំទេ

ក៖ ចឹងកាលនុងពេលរៀបអាពាហ៏ពិពាហ៏កាលនុងគេរៀបចំតុដូចជាពេលឥឡូវឬក៏គេរៀបយ៉ាងម៉េចដែរតា?

ខ៖ គេរៀបស្ពកទេ

ក៖ចឹងស្ពកនុងយ៉ាងម៉េចដែរតា?

ខ៖ ស្ពកនុងអត់មានរៀបជើងតុអីនោះទេ​គេលើកមកដូចយើងថាសដាក់នៅលើកដីចឹងណា

ក៖ អូចឹងក្រោលកន្ទេលនៅនឹងដីតែម្តងហេស?

ខ៖ ក្រោយកន្ទេលនៅនឹងដីតែម្តង!

ក៖ ចឹងគេធ្វើរោងអីដែរតើហេសតា?

ខ៖ ធ្វើរោងមាន!

ក៖ ចឹងធ្វើរោងមានហ៎ រួចទៅម្ហូប! តើម្ហូបកាលនុងតើមានបានចាំដែសថាតើកាលនុងមានម្ហូបអ្វីខ្លះ?

ខ៖ ម្ហូបវាគួសមដែរហើយ! មានសេសល់ហូបបរិបូរ!

ក៖ ចាស! ម្ហូបមុខសម្លនុងតើមានអ្វីខ្លះតើតាមានបានចាំដែសនៅកាលនុង?

ខ៖ មិនចាំនោះទេ!

ក៖ ចឹងអត់ចាំទេតានេស!ចាស! ចឹងតើគេមានវិចនំខ្មែរយើងដូចជានំបត នំអន្សំអីមានដេសតា?

ខ៖ មានៗ

ក៖ ចុះមានគេធ្វើបង្អែមអីទៀតដេសតា?

ខ៖ មាន! មានបង្អែម! ដូចថាគេហៅ ង៉ៅបាក់! ថាគេធ្វើពីដំឡូងនោះ!

ក៖ អូចាស! ដល់ពេលនាមត្រកូលនិងនាមឈ្មោះប្រពន្ធរបស់តាតើមានឈ្មោះតាអ្វី?

ខ៖ អឺ! នាមត្រកូលខាងប្រពន្ធហេស?

ក៖ ចាស

ខ៖ សៀ ហ័ន

ក៖ ចុះថ្ងៃខែឆ្នាំកំណើតរបស់គាត់?

ខ៖ មិនចាំនោះទេ

ក៖ តើសព្វថ្ងៃគាត់ស្លាប់ហើយណាតា?

ខ៖ គាត់ស្លាប់ហើយ

ក៖​តើគាត់ស្លាប់នុងនៅអាយុប៉ុន្នាន?

ខ៖ កាលគាត់ស្លាប់នុងមិនដឹងជានៅអាយុប៉ុន្នាននោះទេ អត់មានបានចាំផង!

ក៖ មូលហេតុអ្វីបានជាគាត់ស្លាប់តា?

ខ៖ ស្លាប់ដោយសារតែជំនាន់គ្រាប់បែកគេទំលាក់

ក៖ អូ! ចឹងគេទំលាក់គ្រាប់បែកត្រូវគាត់ហេសតា?

ខ៖ ត្រូវ

ក៖ តើគាត់ស្លាប់នុងមានកូនចំនួនប៉ុន្នានកាលនុងតា?

ខ៖ មានកូនប៉ុន្នានចេសហេស! អូ

ក៖ កាលគាត់ស្លាប់កូន?

ខ៖ កូន៧នាក់!

ក៖ រួចចឹងទីកន្លែងកំណើតគាត់តា ប្រពន្ធរបស់តាហ្នឹងណា តើគាត់មានស្រុកកំណើតនៅភូមិណា?

ខ៖ នៅភូមិហ្នឹងដែរ!

ក៖ ចឹងតារៀបអាពាហ៏ពិពាហ៏ជាមួយគាត់តើជាប់សាច់ឈាមឬយ៉ាងម៉េចដែរតា?

ខ៖ ជាប់សាច់ឈាម

ក៖ តើគាត់បានចូលសិក្សាដេស?

ខ៖ អត់បានទេ!

ក៖ ហើយទៅតើមានដឹងថាមូលហេតុអ្វីបានជាគាត់អត់បានចូលរៀន? មានដឹងដេសតា?

ខ៖ កាលជំនាន់នុងគេអត់មានអោយរៀននោះទេ ព្រោះជាកូនស្រី

ក៖ ចឹងគេប្រកាន់ភ្ជាប់តែម្តង ចឹងអត់មានអោយចូលតែម្តងហេសតា តើមូលហេតុអ្វី?

ខ៖ មូលហេតុដោយសារម្តាយឪនុងគាត់មិនអោយរៀន ខ្លាចកូនចេះដឹងទៅវាចេះវាចុះ!

ក៖ យ៉ាងម៉េចចេះចុះនុងតា?

ខ៖ ចេះចុះនុងគឺថាយើងចេះអក្សរអីហើយយើងធ្វើសំបុត្រទៅរកសង្សាអីឯណានៃច៊ែក ចាស់!ៗ ច្រើនតែគាត់គិតចឹង! ខ្លាចកូនមិនចេះនោះទេកូនស្រី។

ក៖ ចឹងបានជាជីដូនរបស់ខ្ញុំគាត់ក៏អត់ចេះអក្សរដែរ

ខ៖ បាទ!

ក៖ អូដោយសារតែចឹងហេសតានេស?

ខ៖ បាទ!ហ្នឹងវាចឹងហើយថាចាស់បុរាណ

ក៖ ចាស!

ខ៖ រួចម៉េចទៀត?

ក៖ តាចឹងគាត់ បានរៀបអាពាហ៏ពិពាហ៏ជាមួយនឹងតាតើគាត់បានប្រកបមុខរបររកអ្វីគេ?

ខ៖ ធ្វើស្រែចំការដូចគ្នាតើ

ក៖ ចឹងគាត់អត់មានលក់ដូរជួញដូរអីទេ?

ខ៖ អត់ទេ

ក៖ ចឹងការធ្វើស្រែចំការនុងតើវាមានផលវិបាកយ៉ាងម៉េចខ្លះដែរតា ចូលតារៀបរាប់មើល?

ខ៖ ផលវិបាកវាមិនគ្រាប់គ្រាន់ ចឹងវាខ្វះខាត

ក៖ ចឹងការធ្វើស្រែធ្វើអីនុង តើមានទឹកគ្រាប់គ្រាន់ដេសតា?

ខ៖ ហឹស ជួនមានជួនក៏អត់

ក៖ ចឹងកាលនុងគេមានបង្កើតប្រព័ន្ធធារាសាសអីនៅឬអត់មានទេ?

ខ៖ អត់មានទេ!

ក៖ អត់មានទេ !
ខ៖អឹម

ក៖ ចឹងតាតាំងពីធ្វើស្រែនុងមកតើមានប្រទះជួបគ្រោះរាំងស្ងួតអីដេសតា?

ខ៖ មានតើ!

ក៖ ដល់មានទៅពេលនុងឆ្នាំនុងជីវៈភាពគឺ?

ខ៖មិនគ្រាប់គ្រាន់

ក៖ ចឹងតាផុតពីការធ្វើស្រែហើយ មកធ្វើចំការដាំអីគេខ្លះដែរតា?

ខ៖ ដាំស្រូវដាំពោត ល្ងទៅ

ក៖ អូ! រួចទៅស្រូវពោតអីនុងបានផ្គត់ផ្គង់នៅក្នុងជីវៈភាពក្នុងគ្រួសារបានគ្រាប់គ្រាន់ដេសតា?

ខ៖ ជួនអីទៅគ្រាប់ជួនអត់គ្រាប់!

ក៖ កាលនុងមានដូចថាប្រើថ្នាំដូចជាយើងឥឡូវនេះដេសតា?

ខ៖ គ្មានទេ

ក៖ ចឹងដូចជាយើងឥឡូវដែរ មានដង្ហូវអីដូចឥឡូវនេះដេសតា?

ខ៖ អឺ! ដង្កូវអីវាមានខ្លះៗដែរ មានដង្ហូវស៊ីស្មៅអីចឹងទៅ

ក៖ ចាស! ហឹម! ដល់ពេលតាឥឡូវតាំងពីតាដឹងក្តីមកនៅជាមួយនឹងឪពុកម្តាយពីក្មេងមកណាតា តើមានជីវៈភាពរស់នៅជាមួយនឹងឪពុកម្តាយបងប្អូននុងយ៉ាងម៉េចដែរ?ចូលតាអធិប្បាយនិយាយអំពីជីវៈភាពពេលនុង អឺពេលនៅជាមួយនឹងបន្ទុកឪពុកម្តាយបងប្អូននុងយ៉ាងម៉េចដែរតា?

ខ៖ កាលនុងវាកំសត់ណាស់!

ក៖ ចាស

ខ៖ ដូចថារបបធ្វើស្រែចំការនុងជួនណាក៏បាន គ្រាប់គ្រាន់ជួនណាឆ្នាំណាមិនបាននោះមិនបានទៅ វាបានបន្តិចបន្តួចស្តួចស្តើង បាទ!

ក៖ ដូចថា គ្រាន់ថាធ្វើស្រែចំការហ្នឹងយកមកផ្គត់ផ្គង់នៅក្នុងគ្រួសារអត់បានឧបមាថាអោយនៅសល់លុយធ្វើជាអ្នកមានអីបានអត់តាធ្វើស្រែចំការហ្នឹង?

ខ៖ អត់បានទេ! មិនបានគ្រាប់គ្រាន់១ឆ្នាំទាល់១ឆ្នាំមិនបានសល់ គេហៅថាជាតិជាអ្នកក្រអត់បានសល់

ក៖ អត់បាននោះទេតា?

ខ៖ បាទ

ក៖ ទៅតាកើតនៅក្នុងសង្គមនិមួយៗនុង ដូចថាតាបានកើតនៅក្នុងសង្គមណាដែរតាចង់ចាំជាងគេហើយមិនអាចបំភ្លេចបានណាតា?

ខ៖ មិនដឹង

ក៖ មើលតា មើលមានអាយុច្រើនហើយ ខ្ញុំបានលឺចាស់ៗប្រាប់ថាជំនាន់ឥសិរៈ ជំនាន់លន់ណល់ ជំនាន់បារាំង ជំនាន់ជប៉ុនអីច៊ែកតា! មានទេ តើនៅក្នុងសង្គមឥសិរៈនុងយ៉ាងម៉េចដែរតា?

ខ៖ នៅកាលនោះ កំសត់កំរលណាស់ដូចថា គេនិយាយអំពីរឿងឥសិរៈនុងនិយាយទៅវាចោរឥសិរៈហ្នឹង

ក៖ ចឹងពួកឥសិរៈហ្នឹងជាចោរព្រៃហេសតា?

ខ៖ ចោរតើ

ក៖ ចឹងពួកឥសិរៈហ្នឹងរស់នៅក្នុងព្រៃទេមិនមែននៅក្នុងភូមិជាមួយនឹងយើងនោះទេ?

ខ៖ បាទ! កាលនុងទាល់តែផុតជំនាន់ឥសិរៈទៅបានហ៊ានតាឥសិរៈចោរ កាលនោះមិនហ៊ានថាទេ។វាដើរចាប់ចង់មនុស្សយើង វាដឹងថាផ្ទះណាមានលុយច្រើន គេនាំគ្នាទៅចាប់ម្ចាស់ផ្ទះនុងមក ហើយគេបង្គាប់បញ្ជាថាយកលុយប៉ុណ្ណេះៗទៅបានគេលេងមកវិញ។

ក៖ចឹងមានន័យថាចាប់ជំរិតយកលុយ

ខ៖ ចាប់ជំរិតយកលុយ

ក៖ ចឹងទាល់តែយកលុយមកវិញទៅបានគេអោយយកមកវិញចឹងហេសតាពួកឥសិរៈហ្នឹង?

ខ៖ ហ្នឹងហើយ! ចឹងទៅអ្នកខ្លះក៏រត់រួច ខ្លះក៏បានយកលុយអោយគេទៅ! វេទនាណាស់ជំនាន់កាលនោះ

ក៖ ចឹងណាចាស់ៗកាលមុនលំបាកចឹងតា

ខ៖ បាទ

ក៖​ចឹងបានផុតពីជំនាន់ឥសិរៈមកតើបានគេហៅចូលជំនាន់អ្វីគេទៀតតា?

ខ៖​គេហៅស្អីនោះទេ និយាយទៅ

ក៖ ចុះជំនាន់បារាំងយ៉ាងម៉េចដែរ?

ខ៖ ជំនាន់នុងគេមកដាក់កាលពីដើម គេមកសង្កត់សង្កិនយើងមិនអោយធ្វើអីនោះទេ! ដាំក្របាសអីចឹងទៅ គេមិនអោយដាំនោះទេ ដើម្បីគេអោយយើងដឹងវេទនាស្រាប់ ចឹងនេះយើងកុំនិយាយ

ក៖ ចឹងវាមកដាក់អាណានិគមនៅលើប្រទេសខ្មែរ ពួកបារាំងចឹងហេសតាណ៎?

ខ៖ ហ្នឹងហើយពួកបារាំងហ្នឹង

ក៖ចឹងវាមិនអោយមានសិទ្ធិសេរីភាពនៅក្នុងការធ្វើអ្វីមួយគឺអត់អោយមាននោះទេតា?

ខ៖ ហ្នឹង

ក៖ ដូចជាតាចង់ធ្វើអ្វីគេ?

ខ៖ ចង់ធ្វើត្បាញ់ក្របាសរវៃអីនុងវាមិនអោយយើងធ្វើនោះទេ

ក៖ ត្បាញ់! យើងត្បាញ់យកក្រណាត់យកមកធ្វើសំលៀកបំពាក់ចឹងវាអត់មានអោយយើងត្បាញ់?

ខ៖ ហ្នឹងហើយវាមិនអោយយើងត្បាញ់នោះទេ! បើសិនជាយើងលួចលាក់ទៅធ្វើត្បាញ់នៅក្នុងព្រៃអីចឹងទៅ នៅកន្លែងក្បែរផ្ទះនោះមិនហ៊ានធ្វើនោះទេខ្លាចវាឃើញ

ក៖ ចាសៗ

ខ៖ មានចៅក្រមគេនុងគេដើរមើល!

ក៖ ហឹម

ខ៖ផ្ទះណាមានត្បាញ់មានរវៃគេចាប់ចង់ យករបស់នុងទៅហើយ គេមិនចង់មនុស្សនោះទេ គេយករបស់ត្បាញ់

ក៖ ចឹងគេដករបស់រវៃត្បាញ់នុងទៅនេស?

ខ៖ បាទ

ក៖ ហ្នឹងជំនាន់បារាំង?

ខ៖ ជំនាន់បារាំង

ក៖ ដល់មកជំនាន់អ្វីទៀតតាបារាំងរួច លន់ណល់ហេស?

ខ៖ បារាំងហើយឥសិរៈ

ក៖ចឹងជំនាន់ឥសិរៈតានិយាយហើយៗ

ខ៖ បាទ!

ក៖ ចឹងមកជំនាន់លន់ណល់យ៉ាងម៉េចដែរតា?

ខ៖ អឺ ជំនាន់លន់ណល់នុងវេទនាខ្លាំងណាស់ៗ ជំនាន់លន់ណល់នុងហើយដែលគេទម្លាប់គ្រាប់បែកស្លាប់មនុស្សអស់នុងហើយ ជំនាន់លន់ណល់នុងហើយ

ក៖ អូទម្លាក់គ្រាប់បែក

ខ៖ បាទ

ក៖ ចឹងឆេះផ្ទះ ឆេះវត្តអីនេសតា?

ខ៖អឺអស់ហើយផ្ទះវត្តអី

ក៖ ចឹងនៅលន់ណល់ សង្គ្រាមលំបាកដែរ! មក!

ខ៖ សង្គ្រាមធំណាស់លន់ណល់នេះ មនុស្សស្លាប់ច្រើនណាស់!

ក៖ ចាសមកលន់ណល់ហើយតាចូលរបប៣ឆ្នាំ៨ខែប្រល័យពូជសាសន៏ណាតា?

ខ៖ ហ្នឹងហើយ

ក៖ ចាសចឹងនៅក្នុងរបបនុងតើដូចថាជីវៈភាពនៅក្នុងគ្រួសារយ៉ាងម៉េចដែរតា? ដូចជាទ្រព្យសម្បត្តិរបស់យើង តើយើងមានសិទ្ធិគ្រាប់គ្រងអត់ ហើយដូចខ្លួនយើងគេអោយយើងទៅធ្វើអ្វី ហើយការពិសារហូបចុកនេះយ៉ាងម៉េចដែរ តើគេអោយយើងនៅជំនាន់ប៉ុលពតទៅ កាលនៅជំនាន់ប៉ុលពតតើគេប្រើអោយតាទៅធ្វើអ្វី?

ខ៖ អឺ! កាលនៅជំនាន់ប៉ុលពតនោះវាដូចថាវាអស្ចារ្យណាស់ គេប្រើហើយ ធំការផួន ការហូបចុកនោះវាមិនគ្រាប់មិនគ្រាន់នោះទេ

ក៖ ចឹងតើគេហូបបាយឬក៏បបរដែរតា?

ខ៖ ហូបបបរ! អោយវាខឹបបន្តិចអត់ បបរទឹកៗ អឺ!

ក៖ បបរទឹកៗ?

ខ៖ ហ្នឹងហើយ! ហើយគេប្រើនោះ អត់សំចៃនោះទេ ដល់ម៉ោងទៅហើយត្រង់ថាឯងឆ្អែកមិនឆ្អែកនោះគេមិនដឹងនោះទេ ព្រោះអីគេអោយរបបប៉ុណ្ណឹង

ក៖ ចឹងនៅពេលកាលជំនាន់នោះតើគេប្រើតាអោយធ្វើការងារអ្វី?

ខ៖ អឺ! ខ្ញុំធ្វើស្រែហ្នឹងដែរ

ក៖ ចឹងតាប្រុសៗគេអោយស្ទូងស្រែដែរ?

ខ៖ គេអោយមើលទឹកស្រូវ

ក៖ អូអោយមើលទឹកស្រូវពេញស្រែ

ខ៖ អឺ ហើយទៅមើលឃ្វាវគោ ឃ្វាវអីសព្វបែបសព្វយ៉ាងចឹង គ្មានអោយអ្នកណាម្នាក់ទំនេរនោះទេ កុំអោយជិះជាន់កំលាំងពលកម្មគេ នោះហើយវាវេទនាណាស់ វេទនាត្រង់ថាធ្វើអោយអត់សំចៃ អោយហូបចុកវាមិនគ្រប់គ្រាន់

ក៖ ចាស

ខ៖ នេះនិយាយតាមនឹកឃើញ តាមដឹងហ្នឹងតែម្តង

ក៖ តាមជាក់ស្តែងណាតានេស?

ខ៖ បាទ!

ក៖ចឹងជាការពិតមិនអាចប្រលីសបាននោះទេ ប៉ុន្តែដូចជាធ្វើការងារហួសកំលាំង ហូបមិនអោយគ្រាប់គ្រាន់ ហើយផ្នែកដូចថាសម្លៀកបំពាក់វិញដូចថាសំបូរឬយ៉ាងម៉េចដែរ?

ខ៖ សម្លៀកបំពាក់វិញ ដូចថាគ្មានអ្វីស្លៀកនោះទេ! មានក្រមា១អាវ១ កាលពេលខណៈនោះ វាខ្វះខាតគ្រាប់បែបគ្រាប់យ៉ាង!

ក៖ មានស្បែកជើង មួងអីមានគេចែកអោយដែសតា?

ខ៖ គេគ្មានអោយនោះទេ! សល់នៅរបបពីជំនាន់ចាស់មកនោះទេ

ក៖ ចាសហើយចុះទ្រព្យសម្បត្តិយើងម៉េចដែរ ? ដែលយើងមានពីមុនមកណា?

ខ៖ ទ្រព្យសម្បត្តិដែលយើងមានកាលពីមុនមកគេដកហូតហើយ

ក៖ តើគេដកហូតយកទៅណា?

ខ៖ គេដកហូតយកទៅទុកនៅឃ្លាំងគេ

ក៖អូគេមានឃ្លាំងសម្រាប់ដាក់ទ្រព្យសម្បតិ្តប្រជាជនហ្នឹងហេស?

ខ៖ ហ្នឹង!

ក៖ ហើយតានឹកចង់ចាំអ្វីទៀតនៅក្នុងរបបនុងណាតានៅក្នុងរបបនុង តាបានឃើញគេយកមនុស្សទៅសម្លាប់ចោលតើតាមានដែរឃើញដេសតា?

ខ៖ និយាយចឹងទៅចេះតែបាននឹកឃើញ កាលនោះគេចេះតែបានទាស់ខុសអ្វីចឹងទៅ គេយកទៅហើយ មានស្រាពិន័យនោះទេ យកទៅវ៉ៃចោលនៅឯអូតាកួនតែម្តង!

ក៖ នៅកន្លែងគេវ៉ៃចោលនៅអូតាកួនហ្នឹងហេស?

ខ៖អឺ វ៉ៃចោលនៅអូតាកួន កន្លែងគេវ៉ៃចោលនៅអូតាកួនហ្នឹងតែម្តង គេយកទៅវ៉ៃនុងហើយ

ក៖ ខ្ញុំលឺចាស់!ៗប្រាប់ថាបើសិនជាយើងធ្វើខុសអីចឹង ទោះខុសតែម្នាក់សោះហ្នឹង បុគ្គលតែ១នោះទេ ប៉ុន្តែហេតុអ្វីគេយកប្រពន្ធកូនទៅដែរ?

ខ៖ គេយកទាំងអស់តែម្តង

ក៖ ចឹងគេយកមួយពូជចឹងទៅ

ខ៖ ពិតហើយ!

ក៖ ១គ្រួសារទៅសម្លាប់ចឹងទៅអត់មានសម្លាប់តែបុគ្គលនោះទេ

ខ៖ គ្រាន់តែថា ផ្លែចេកមួយនោះក៏គេយកទៅវ៉ៃចោលដែរ! សម្លាប់ចោលដែរ គេថាយើងហ្នឹងចោល ទាររកតែចោល! ហឹម

ក៖​ហឹម

ខ៖ តែថារឿងផ្លែចេកមួយក៏គេយកទៅវ៉ៃចោលដែរ

ក៖ ចឹងហ្នឹងរបស់កម្មសិទ្ធិរបស់យើងសោះតែដូចថាយើងឃ្លានពេកក៏កាច់អីយកមកហូបចឹងទៅ

ខ៖ ជួនកាលហត់នឿយធ្វើការអីចឹងទៅ ដូចជាចេកគេដើរមកមើលឃើញ យើងចេកនុងទុំដើមហើយមានស្នាមកាច់នោះមានឯណាមានតែម្ចាស់ផ្ទះហ្នឹង គេយកទៅសម្លាប់ចោល គេថាអ្នកហ្នឹងចោល!

ក៖ ហឹម

ខ៖ ចឹងទៅទៀតទៅ! ខ្លាំងណាស់ វាហួសហេតុហួសនិស្ស័យហើយខ្មែរយើង

ក៖ ចឹងនៅក្នុងរបបនុងគេចង់បំបាត់អ្វីតា?

ខ៖ មិនដឹងថាគេចង់បំបាត់អ្វីនោះទេមិនហ៊ានថានោះទេ

ក៖ កាលនុងគេចង់បំបាត់វត្តអារាមអត់អោយមានលោកសង្ឃអីនោះទេ ចឹងគេចង់បំបាត់សាសនា បំបាត់នៅប្រពៃណីខ្មែរយើងចឹងហេសតា?

ខ៖ ចឹងហើយ

ក៖ ហើយគេចង់បំបាត់ដូចថាអត់អោយមានសិទ្ធិសេរីភាព ដូចជាសាសនា ប្រពៃណី ទំនៀមទំលាប់ដែលធ្លាប់បានកាន់មកដូចជាយើងមានកាន់ជើងធុកអីជីដូនជីតាយើងក៏គេបំបាត់ចោលដែរនេសតា?

ខ៖ បំបាត់ទាំងអស់ហ្នឹង

ក៖ អត់! អត់មានទាំងអស់នុងហេសតា

ខ៖ ហឹម

ក៖ និយាយយើងអត់មានអ្វីទាំងអស់តា

ខ៖ ហ្នឹងហើយ ដូចជាសិទ្ធិសេរីការនិយាយស្តីអីអត់មានហ៊ាននិយាយនោះទេ ខ្លាចប៉ះពាល់ ខ្លាចស្លាប់ទៀតហើយ!

ក៖ ចាសចឹងបានមកនៅក្នុងរបបនុងគឺអ្នកដែលដូចជាសាស្ត្រាចារ្យអ្នកធ្វើការធំៗអីណា​មានអ្នកមានបុណ្យស័កយសសាកអីគឺគេត្រូវតែសម្លាប់ចោលចឹងហេសតា?

ខ៖ បាទចឹង

ក៖ រួចទៅដូចជាអ្នកអត់ចេះអក្សរអីដូចថាកាលពីមុនមក ដូចថាធ្លាប់ក្រីក្រអីគេអោយធ្វើធំអីនៅក្នុងរបបនុងគេអោយធ្វើធំចឹងហេស?

ខ៖ អឺ! គេអោយធ្វើធំនុងជួនកាលបានតែ៤ទៅ១០ថ្ងៃ ជួនអីទៅទៀតហើយ!

ក៖ ហឹម

ខ៖ នេះដូចថាគេល្បួងយើងឆោត!

ក៖ ចឹងតាតាំងពីដឹងក្តីមករហូតមកដល់ពេលបច្ចុប្បន្នហ្នឹងតើជីវៈភាពរស់នៅយ៉ាងម៉េចដែរចូលតាបកស្រាយមើលតា?

ខ៖ នៅក្នុងពេលបច្ចុប្បន្នពេលសព្វថ្ងៃនេះវាបានស្រួលបានបន្តិចហើយ

ក៖​ចឹងហេសតា!ចាសស្រួល

ខ៖ បានស្រួល

ក៖ ស្រួលហ្នឹងដោយសារយ៉ាងម៉េចគេបានស្រួលនុងតា?

ខ៖ ស្រួលនុងដូចថាអត់មានអ្នកណាគេមកគំរាមគំហែង

ក៖ ចាស

ខ៖ យ៉ាងម៉េចៗនោះទេ

ក៖ ចឹងបានថាយើងមានសិទ្ធិសេរីភាពចឹងណាតាណ៎?

ខ៖ បាទ

ក៖ ចឹងយើងមានសិទ្ធិសេរីភាពច្រើនណាស់ ដូចជាសិទ្ធិសេរីភាពគឺនៅក្នុងការនិយាយស្តី បើសិនជាយើងឃើញអ្នកណាគេនិយាយខុសយើងហ៊ាននិយាយអីចឹងហេសតា?

ខ៖ ហ្នឹងហើយ! ហើយយើងមិនហ៊ាននិយាយផ្តេកផ្តាសនោះទេ នៅតែខ្លាចចឹង

ក៖ ចឹងហេសតា!

ខ៖ ហឹម

ក៖ ចាស!

ខ៖ តែក្រាន់តែថាយើងនិយាយផ្តេកផ្តាសចឹងទៅ ខុសបំណងចឹងទៅ មិនដឹងថាធ្វើទុកទោសយ៉ាងម៉េចនោះទេ! យើងខ្លាចគ្រែងទៀត

ក៖ ចឹងតាចង់និយាយថាជីវៈភាពរបស់តាតាំងពីដើមមកធ្វើស្រែចំការនុងណា ចឹងសំភារៈរបស់របបឧបករណ៏អីចឹងណាតា

ខ៖ ហ្នឹង

ក៖ចាសតើសំភារៈហ្នឹងមកសម័យឥឡូវនិងកាលពីមុនហ្នឹងតើសំភារៈនុងខុសគ្នាយ៉ាងម៉េចដែរទៅតា?យ៉ាងម៉េចដែរតា?

ខ៖ សព្វថ្ងៃដូចថាគេអត់មានមកជិះជាន់យើងយ៉ាងម៉េចនោះទៀតទេ ដូចថាយើងធ្វើបាបហូបខ្លួនឯងពេញចិត្តពេញគំនិត មិនមានអ្នកណាមកគំរាមគំហែងយ៉ាងម៉េចនោះទេ

ក៖ ចាសចឹងចង់សួរថាតើខុសគ្នាយ៉ាងម៉េចដែរ កាលពីដើមមក ដល់ពេលឥឡូវនេះ ដូចជាកាលពីដើមបានធ្វើស្រែចំការប្រើដោយកំលាំងមនុស្សអត់មានម៉ាស៊ីនអីចឹងនោះទេ កាលមុនប្រើដោយកំលាំងគោ អូសទាញចឹងណាតា

ខ៖ បាទ

ក៖ ហើយចឹងដូចជាទឹកភ្លើងអីដូចជាយ៉ាងម៉េចដែរ កាលពីដើមដូចជាទឹកភ្លើងអីយ៉ាងម៉េចដែរតា? តើតាមានបានធ្លាក់កាលគេអត់មានដេកគេសអីនោះតើគេធ្វើអ្វីដែរតា?

ខ៖ អឺ បើសិនជានិយាយកាលពីជំនាន់បុរាណគេបង្កាត់ភ្លើងអោយអត់ឈើគូស ដេកកេស ហើយគេបំបាត់អស់ហើយ តែមកដល់ពេលឥឡូវនេះគេមានសព្វបែបសព្វយ៉ាងហើយ!

ក៖ ចាស

ខ៖ អត់មានខ្វះខាតអីនោះទៀតទេ

ក៖ ចឹងមកដល់ពេលឥឡូវនេះមានប្រព័ន្ធទឹក ភ្លើង ទូរទស្សន៏អីចឹងហេស?

ខ៖ ហ្នឹងហើយ

ក៖ មានទូរទឹកកកអីចឹងហេសតា

ខ៖ អីក៏មានដែរ

ក៖ ចាសកាលពីដើមខ្ញុំលឺចាស់ៗមិនដឹងដែរស្គាល់យ៉ាងម៉េចអី

ខ៖ មិនដែរស្គាល់នោះទេ

ក៖ ដូចថាកាលនុងលឺថាមានវិទ្យុតែមួយនាក់នាំគ្នាទៅស្តាប់ឡើង១ភូមិចឹងហេសតា?

ខ៖​អឺ!

ក៖ ចឹងអ្នកនៅក្នុង១នុងគេមានវិទ្យុ១ចឹងនាំគ្នាទៅស្តាប់ឡើង១ភូមិ?

ខ៖ យើងនាំគ្នាទៅស្តាប់ហើយ!ជួនកាលចាំទាល់តែបង់លុយអោយគេម្តងមួយរៀលអីចឹងទៀតណា

ក៖ អូចឹងបង់ទៀតតាហេស?

ខ៖ ហ្នឹងហើយ

ក៖ ហើយឆ្ងល់ថាគេនិយាយនៅឯណានោះស្រាប់តែមកលឺនៅនេះ! ឆ្ងល់ដេសតា?

ខ៖ ឆ្ងល់នោះគឺចេះតែឆ្ងល់ហើយ! និយាយគ្នាចឹងទៅថា គេថតគេអីមកពីណានៃ ដូចជាទូរទស្សន៏អីចឹង!

ក៖ ចាស

ខ៖ មិនដឹងថាគេមកពីប្រទេសណាមកនោះទេ សព្វថ្ងៃមិនដឹងថាគេយកពីណាពីប្រទេសណាមក!

ក៖ ចាស

ខ៖ទូរស្សន៏ហ្នឹង!

ក៖ ចាសហេសៗហឹម! តាមាននឹកឃើញអ្វីដែលចង់ចាំទៀតដេសតាអោយចៅក្រោយៗហ្នឹងបានដឹងជាអ្វី ការលំបាកកាលពីដើមនោះតើមានការពិបាកយ៉ាងម៉េចដែរតា?

ខ៖​កាលពីដើមនោះមានដឹងថាលំបាកកាលពីមុន មកដល់ពេលឥឡូវនេះគេមិនសូវជាជឿនោះទេ

ក៖ ចឹងហេស!

ខ៖ គេមិនជឿមែន

ក៖ ចឹងតាមុននឹងបញ្ចប់តើតាមានពាក្យពេចន៏អ្វីដើម្បីផ្តាំផ្ញើដល់កូនចៅនិងក្មួយ ប្អូនៗជំនាន់ក្រោយនេះ តើមានពាក្យអ្វីសម្រាប់ផ្តាំផ្ញើដែរឬទេតា?

ខ៖ អត់មានពាក្យអ្វីផ្តាំផ្ញើនោះទេ!

ក៖ចាស

ខ៖ បាទ

ក៖ ចឹងផ្តាំផ្ញើអោយចៅ កូនចៅជំនាន់ក្រោយហ្នឹងខ្លះទៅ ដើម្បីទុកអោយ! ចាស!

ខ៖ សព្វថ្ងៃនេះ គេឃើញថាគេរាងសំបូរបន្តិចហើយចឹងគេគ្មានទៅខ្វះខាតអីនោះទេ គេប្រឹងរកទៅមិនខ្វះខាតចាយ គ្រែតែថានិយាយទៅវាខុសពាក្យ

ក៖ មិនខុសនោះទេ​ដល់ពេលសំបូរហូរហាលសប្បាយមកដល់ពេលឥឡូវនេះវាចង់ជ្រួលណា ចឹងចង់អោយតាមានពាក្យផ្តាំផ្ញើ តាំងពីបុរាណមកមានចឹងមកដល់ពេលឥឡូវនេះចង់ជ្រួល ចឹងចង់អោយតាមានការទូន្មានខ្លះចឹងណាតា!

ខ៖ ចឹងទូន្មានអ្វីគេមិនស្តាប់ដែរទេ! នំវាធំជាងនាទៅហើយសព្វថ្ងៃហ្នឹងនោះទេ

ក៖ ចឹងបានថាតាថាទៅដើម្បីអភិក្សរប្រពៃណីខ្មែរយើងកុំអោយបាត់បង់ បើសិនជាតាមិនប្រាប់នោះទេវាអាចចេះតែជ្រួលទៅមុខទៀតហើយ!ហាសៗ ចឹងអោយកូនចៅចេះអ្វីគេតា?មានដេសតា?

ខ៖ អត់មាននោះទេចៅ

ក៖ ចឹងអស់ហើយតានេស?

ខ៖ អស់ហើយ

ក៖ ចឹងខ្ញុំសូមអរគុណតាអោយចៅបានសុំសម្ភាសអោយបានដឹងអំពីជីវៈប្រវត្តិរបស់តាហើយខ្ញុំសុំថតរូបតា១ប៉ុសជាមួយនឹងបទសម្ភាសនេះយកទៅដាក់នៅសកលវិទ្យាល័យBYUនៅUSAចឹងខ្ញុំសូមជូនពរតាអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយណាតា!

ខ៖ សាធុ!ៗ សូមអោយចៅស្រីបានក្តីសុខចំរើន!!

ក៖ ចាសចឹងខ្ញុំសូមជម្រាបលាណាតា!

ខ៖ បាទ!